**Раздел 1**

**ТЕХНИЧЕСКА СПЕЦИФИКАЦИЯ**

**1.** **ОБЩА ИНФОРМАЦИЯ**

1.1. Възложител Община Панагюрище

1.2. Място на изпълнението

Предметът на процедурата касае изпълнение на дейности на територията на град Панагюрище. Някои от видовете работи могат да се извършват в офиса на изпълнителя или на друго място, ако това е целесъобразно или се налага от спецификата на изпълнение на съответния вид дейност.

1. **ФИНАНСИРАЩ ОРГАН**

Финансирането на дейностите по настоящата обществена поръчка е със средства, предоставени по Оперативна програма „Региони в растеж“ 2014-2020г., услугата, предмет на възлагане на настоящата поръчка, е дейност за изпълнение от проект: ИСУН №BG16RFOP001-1.039-0004, за който е сключен Административен договор за предоставяне на безвъзмездна финансова помощ №BG16RFOP001-1.039-0004-С01, между община Панагюрище и Министерството на регионалното развитие и благоустройството в ролята му на Управляващ орган на Оперативна програма „Региони в растеж“ 2014-2020г..

**3. ПРЕДМЕТ НА ОБЩЕСТВЕНАТА ПОРЪЧКА**

Предметът на обществената поръчка е **„Одит по проект „Обновяване и внедряване на мерки за енергийна ефективност в многофамилни жилищни сгради“**.

1. **ОБЩА ИНФОРМАЦИЯ ЗА ПРОЕКТА**

Проектното предложение е насочено към повишаване на енергийната ефективност и удължаване на жизнения цикъл на многофамилни жилищни сгради в град Панагюрище.

Проектът предвижда обновяване и внедряване на мерки за енергийна ефективност в многофамилни жилищни сгради на територията на град Панагюрище и обхваща:

1. Многофамилни жилищни сгради с идентификатори - 55302.501.4600.1. 55302.501.4600.2 и 55302.501.4600.3 - ул. „Георги Бенковски“, № 96, бл. 6, ул. „Делчо Спасов“ бл. 7 и бл. 8;

2. Многофамилни жилищни сгради с идентификатори - 55302.501.4328.1 и 55302.501.4329.1, ул. „Олга Брадестилова“ №18.

На база предварително разработени технически паспорт, архитектурно заснемане и техническо обследване и обследване за енергийна ефективност и издадени сертификати на сградите се предвижда да бъдат изготвени инвестиционни проекти въз основа на които ще се извършат строително монтажни работи. В проектното предложение са заложени дейности чрез които да се осигури повишаване на енергийните характеристики на сградите, намаляване на разходите за енергия, подобряване на цялостния облик, създаване на по-добри условия за живот и топлинен комфорт на гражданите на гр. Панагюрище. Инвестициите в мерките за енергийна ефективност, освен енергоспестяващия ефект косвено ще допринесе за намаляване на парниковите газове.

Обща цел на проектното предложение повишаване на енергийната ефективност на многофамилни жилищни сгради на територията на град Панагюрище. С реализацията на проекта ще се изпълнят мерки за енергийна ефективност, с които ще се удължи жизненият цикъл на сградите, ще се осигурят по - добри условия на живот и по-висок топлинен комфорт. Проектното предложение ще допринесе за устойчиво развитие на гр. Панагюрище, чрез инвестиране и осигуряване на високо ниво на енергийна ефективност в многофамилните жилищни сгради. Осъвременяването на жилищните сгради чрез въвеждане на мерки за енергийна ефективност ще доведе до подобряване на микроклимата и съответно условията на живот. След извършване на дейностите се очаква понижение на отделните вредни емисии С02 в околната среда. Като цяло в дългосрочен план ще се окаже положително влияние върху общия екологичен фонд.

**5. ЦЕЛИ И ОЧАКВАНИ РЕЗУЛТАТИ ОТ ИЗПЪЛНЕНИЕТО НА НАСТОЯЩАТА ОБЩЕСТВЕНА ПОРЪЧКА**

Във връзка с необходимостта от независима експертна оценка на правилното разходване на отпусната безвъзмездна финансова помощ ще се сключи договор със сертифициран външен одитор. Той ще има за задача да изготви доклад за изпълнение на дейностите и отчитане на разходите по проект. Целта на този документ е да се докаже коректността и законосъобразността на представените финансови отчети и предоставяне на допълнителна увереност по отношение на законосъобразността на разходите, ефективното и ефикасното изпълнение на дейностите по проекта и спазването на специфичните нормативни правила на ЕС.

В рамките на дейността ще се извърши констативно потвърждение на определени разходи, съгласно договора за предоставяне на безвъзмездна финансова помощ. Основната цел на констативното потвърждение на разходите е формиране на констатации (потвърждение), че отчетените от бенефициента разходи, описани във финансовия отчет са действително извършени, точни и допустими, за което се изготвят доклади за фактически констатации.

В зависимост от момента на извършване на ангажимента за договорени процедури, одиторът следва да извърши:

* Междинни проверки по ангажимента за договорени процедури – извършва по отношение на документите, които УО изисква от бенефициента при представяне на междинно искане за плащане. За всяко искане за плащане по проекта, когато е приложимо, одиторът проверява дали декларираните от бенефициента разходи са действително направени, точни и допустими в съответствие с Договора за предоставяне на безвъзмездна финансова помощ, и изготвя доклад за фактически констатации. **Докладът за фактически констатации се изготвя съгласно Анекс Е1-I Образец на доклада за фактически констатации/ Приложение 11.11. Възложителят ще възложи до 4 броя междинни проверки.**
* Окончателна проверка по ангажимента за договорени процедури/ Доклад за фактически констатации по проекта – извършва по отношение на документите, които УО изисква от бенефициента при представяне на окончателно искане за плащане.

1. **ОБХВАТ НА ОДИТА**

Одитът трябва да формира констатации и препоръки, относно достоверното представяне във всички аспекти на същественост при изпълнение на проекта, в съответствие с международните одиторски стандарти и да включва проверка и констатации по следните въпроси:

1. ***Дейностите по Проекта са осъществени в съответствие с принципите за добро финансово управление:***

Одиторът следва да провери дали дейностите по проекта са осъществени в съответствие с принципите за добро финансово управление и по-конкретно дали отпуснатите средства по проекта са разходвани в съответствие с националното законодателство и с установените норми на ЕС, спазвайки принципите за икономичност, ефективност и ефикасност. Икономичността се изразява в използването на ресурсите, необходими за осъществяване на проекта навременно, в подходящи количества и с подходящо качество и на най-добрата възможна цена. Ефикасността се изразява в най-доброто съотношение между използваните ресурси и постигнатия резултат. Принципът на ефективността се изразява в постигането на поставените цели и резултати.

С оглед постигане на увереност, че операциите се изпълняват съгласно изискванията, одиторът следва да оцени системата за вътрешен контрол на бенефициента в контекста на изпълняваните одиторски процедури.

При извършването на одитна проверка, следва да се съблюдават изискванията на Инструкцията за извършване на ангажименти за договорени процедури във връзка с проекти, съфинансирани със средства от Структурните фондове и Кохезионния фонд на ЕС, на ниво бенефициент, изработена от Дирекция „Национален фонд“ към Министерството на финансите.

1. ***Всички декларирани разходи са реални, действително извършени и допустими, в съответствие с изискванията на регламентите на Европейския съюз, Постановление № 189 от 20 юли 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмния период 2014-2020 г.,* *указания от Министерство на финансите и други приложими нормативни актове и Договора за предоставяне на безвъзмездна финансова помощ.***

Одиторът следва да прецени доколко всички извършени към момента на одита разходи, свързани с изпълнението на проекта, са допустими, съгласно изискванията на регламентите на ЕС, ПМС 189/2016 г., както и други актове, определящи допустимост на разходите. За допустимите разходи одиторът следва да провери дали те действително са платени и дали възложените дейности са действително извършени, дали не са обект на двойно финансиране – проверка за двойно финансиране, както и дали разходите са извършени съобразно договора за безвъзмездна финансова помощ.

* Условия за допустимост на разходите

Общите условия за допустимост на разходите по ОПРР се определят съгласно: Регламент (ЕС) № 1303/2013г., Закон за управления на средствата от Европейските структурни и инвестиционни фондове (ЗУСЕСИФ), ПМС № 189/2016г. за приемане на национални правила за допустимост на разходите по оперативните програми, указания от Министерство на финансите и други приложими нормативни актове. В допълнение, специфичните допустими и недопустими разходи, както и всякакви процентни и други ограничения по отношение на разходите за всяка конкретна процедура се определят изчерпателно и с насоките/изискванията за кандидатстване и съпътстващите ги документи.

* Недопустими разходи

Общите недопустими разходи по ОПРР за проекти, финансирани от ЕФРР, са определени в Регламент (ЕС) № 1303/2013г., ЗУСЕСИФ, ПМС № 189/2016г. за приемане на национални правила за допустимост на разходите по оперативните програми, и други приложими подзаконови нормативни актове.

* Третиране на Данък върху добавената стойност (ДДС)

Правилата за третиране на ДДС са разписани в Указания на министъра на финансите НФ-5/28.07.2014г. за третиране на данък върху добавената стойност като допустим разход при изпълнение на проекти по оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и от Европейския фонд за морско дело и рибарство, за финансовата рамка 2014-2020 г.

Извършва се проверка за установяване на съответствието между отчитането от страна на бенефициента на разходи по дейности, залегнали в одобреното проектно предложение и реда и правилата за отчитане на съответните разходи, определени и описани от Управляващия орган.

Извършва се и проверка относно съответствието между декларираните в разходно-оправдателните документи разходи и дейностите, залегнали в одобрения проект.

1. ***Първични счетоводни документи (фактури, протоколи и пр.) и документи с еквивалентна доказателствена стойност са налични и валидни.***

Одиторът следва да се увери, че всички документи, на база на които са извършени разходи, са налични в оригинал, съдържат всички необходими реквизити и действително се отнасят за разхода, който следва да оправдават (съответствие между разходи заявени от бенефициента за възстановяване и тези, посочени в счетоводните записи и разходно-оправдателните документи).

* Разходно - оправдателни документи по проекта

Бенефициентът се задължава да не допуска двойно финансиране на дейности по проекта/бюджетна линия (финансовия план) от други източници или финансови инструменти на Европейския съюз или други донорски програми, като за целта осигурява ясна идентификация на разходно-оправдателните документи, които се отчитат по проекта.

Всички разходно-оправдателни документи по договори с изпълнители, следва да включват текст: „Разходът е по договор за безвъзмездна помощ BG16RFOP001-1.039-0004-С01 по проект „Обновяване и внедряване на мерки за енергийна ефективност в многофамилни жилищни сгради“ по ОПРР 2014-2020 г.”.

Всички разходно-оправдателни документи по проекта трябва да се съставят самостоятелно от останалите документи на организацията. Трябва да са ясни, точни и да съдържат всички реквизити, съгласно българското законодателство.

Фактурите за извършената доставка трябва да съдържат подробна информация за доставката – наименование, сериен номер, брой, единична стойност, обща стойност. Ако горепосочената информация за доставката не се съдържа във фактурата, към нея се прилага опис, съдържащ подробна информация за извършената доставка.

Фактурите за извършени услуги трябва да съдържат подробна информация за услугите – наименование, брой, единична стойност, обща стойност. Ако горепосочената информация за услугите не се съдържа във фактурата, към нея се прилага опис, съдържащ подробна информация за извършените услуги.

1. ***Спазени са изискванията по отношение на поддържането на адекватна одитна пътека.***

Одиторът следва да направи проверка дали бенефициента разполага с необходимите системи и организация, за да поддържа адекватна одитна пътека. За адекватна следва да се счита одитна пътека, която дава възможност за проследяване на всеки разход, през детайлния счетоводен запис до първичния документ, пораждащ основание за съответния счетоводен запис, както и до съпътстващите го документи, в контекста на който са извършени разходите (одобрение на помощта и финансирането; документацията, свързана с обществените поръчки; доклади за напредъка; доклади от верификацията; доклади от проведени одити и пр.)

1. ***Всички дейности по съответния проект са надлежно документирани, като всички документи за разходите се съхраняват и са на разположение на националните и европейските контролни органи при поискване.***

Одиторът следва да проследи всяка от дейностите по проекта, за да се увери, че те са надлежно документирани и че документите се съхраняват в съответствие с приложимите изисквания. При необходимост одиторът следва да провери помещенията, в които се съхраняват документите, за да се увери, че съхранението на документацията е обезпечено от гледна точка на външно влияние и неправомерен достъп.

* Съхранение на документите

Всички документи по договора за предоставяне на безвъзмездна финансова помощ следва да се съхраняват заедно на определеното за това място. Всеки класьор трябва да съдържа опис и етикет с наименованието и номера на Договора за предоставяне на безвъзмездна финансова помощ. Документите на хартиен носител се съхраняват в оригинал или заверено копие с гриф „Вярно с оригинала“ от лице, което има право да извършва такава заверка. За всяко досие от архива се води хартиен и електронен опис. Бенефициентът следва да води регистър на документите по проекта през периода на неговото изпълнение, като всеки документ се регистрира по реда на постъпване и задължително се посочва:

* дата на постъпване;
* наименование на документа;
* досие, в което се съхранява документът;
* служител, взел документа;
* наименование на документа;
* срок за връщане на документа;
* дата на вземане/връщане на документа.

Съхранението на документите по договора за предоставяне на безвъзмездна финансова помощ има за цел установяване на адекватна одитна пътека, съгласно изискванията на Регламент (ЕО) № 1303/2013 г.

Дейностите по архивиране и съхранение на документи се извършват в съответствие с изискванията на Закона за счетоводството и чл. 140 от Регламент (ЕО) № 1303/2013 г.

1. ***Декларациите за възстановяване на средства, подадени от бенефициентите са точни, пълни и са във формат, изискван от Управляващия орган.***

Одиторът следва да провери дали сумите, които бенефициента е посочил за възстановяване в съответната декларация отразяват коректно направените разходи към съответния период. Да се провери дали искането за средства отговаря на актуалния към момента на подаването му образец.

Допълнително одиторът трябва да се увери, че сумите по искане за средства са в размер, допустим за междинно/окончателно плащане и отговарят на условията в съответния договор за предоставяне на безвъзмездна финансова помощ, като и че съотношението между националното и европейското съфинансиране е точно и съответните закръгляния са коректно направени.

*Междинните и окончателните плащания се базират на реално извършени разходи, и подлежат на верифициране от Управляващия орган в съответствие с изискванията на чл. 125 от Регламент (EO) № 1303/2013 и подзаконовите нормативни актове, издадени от МФ.*

1. ***Счетоводни системи и осчетоводявания***

Одиторът следва да провери дали бенефициентът поддържа отделна счетоводна система за отчитане на дейностите по проекта, или подходящо кодифициране на дейностите по проекта, в контекста на използваните от бенефициента по проекта счетоводни системи. Следва да бъде проверено дали всички транзакции, свързани с операцията са осчетоводени по подходящ начин и в съответствие с приложимите правила. Одиторът следва да се увери, че счетоводните системи са в компютъризирана форма и отговарят на изискванията за сигурност и надеждност.

* *Счетоводна система на бенефициента/партньора*

В рамките на изпълнение на проекта, бенефициентите, техните партньори или други звена, участващи в изпълнението на проектите, са длъжни да водят точна и редовна документация и счетоводна отчетност, отразяващи изпълнението на договора за безвъзмездна финансова помощ, използвайки подходяща и адекватна счетоводна система, **която осигурява аналитичност на отчитането на ниво договор за предоставяне на** **безвъзмездна финансова помощ**.

*Бенефициентът осъществява хронологично, двустранно и аналитично счетоводно записване включително и на лимита (приложимо за конкретен бенефициент от централната администрация), като попълва финансовите отчети в съответствие с изискванията и основните счетоводни принципи на Закона за счетоводството.*

Счетоводните записвания, класификацията и осчетоводяваните данни трябва да са вярно и точно отразени в счетоводната система. Счетоводителят на бенефициента има прякото задължение да регистрира своевременно счетоводните операции в съответствие с приложимото законодателство/стандарти и настоящите указания. Счетоводната система може да е неразделна част от текущата счетоводна система на бенефициента или допълнение към нея. Задължително е да се води отделна счетоводна аналитичност за разходите по проекта, като данните, посочени в искането за плащане, финансовите и техническите отчети трябва да отговарят на тези в счетоводната система и да са налични до изтичане на сроковете за съхранение на документацията. Счетоводната и друг вид отчетност по проекта следва да позволява събирането на необходимите данни за осъществяване на финансово управление, мониторинг, одит, оценка и верификация.

Съгласно чл. 27 от Общите условия към договорите за БФП, бенефициентът се задължава да поддържа отделни сметки за всяка форма на подкрепа(безвъзмездни средства, награди, възстановима помощ и финансови инструменти, или комбинация от тях) в съответствие с чл.37, §8 и чл. 66 от Регламент 1303/2013 г., ако по проекта/бюджетната линия (финансовия план) е отпуснато такова финансиране. Бенефициентите следва да прилагат ДДС 06/04.04.2008г. и ДДС 07/04.04.2008г. на МФ и да гарантират, че неусвоените средства и подлежащите на възстановяване средства, ще се превеждат по „транзитната сметка“ на УО на ОПРР. Бенефициентът се задължава да открие и поддържа отделна банкова извънбюджетна сметка съгласно ДДС 08/04.04.2008г. на МФ, като гарантира, че генерираните лихви по нея могат да бъдат проследими и доказани, както и, че информацията по банковата му сметка ще позволи лесното идентифициране и проследяване на разходите до и в счетоводната му система. По време на изпълнението Управляващият орган осъществява финансов мониторинг на проектите.

1. ***Напредъкът по Проекта, в т.ч. финансов и физически, е проверен от бенефициента, включително чрез проверка на реално изпълнение на мястото на проекта (когато е необходимо).***

Одиторът следва да се увери, че бенефициентът действително проследява напредъка, в това число и съответствието между документите и действителното изпълнение на дейностите, както и че документира надлежно въпросните проверки. При нужда одиторът следва да провери на място прогреса на дейностите и да го сравни с отразеното от бенефициента при неговите проверки.

1. ***Изборът за изпълнител по договорите, чрез които се изпълнява Проектът, е проведен в съответствие с изискванията на националното законодателство***.

Одиторът следва да се увери, че възложителят е избрал изпълнителите на отделните дейности в съответствие с изискванията на Закона за обществените поръчки и Правилника за прилагане на Закона за обществените поръчки.

В обхвата на проверката по ангажимента за договорни процедури не следва да бъдат включвани проверката за законосъобразност на процедурата за избор на одитор по проекта и разходите за възнаграждение на одитора по сключения договор.

1. ***Проверка на докладваните нередности.***

Одиторът следва да се увери, че ако по проекта са установени нередности, то те са докладвани своевременно на всички необходими институции, след което е съставен съответния план за действие във връзка с избягване на подобни нередности в бъдеще и този план се изпълнява своевременно. Одиторът трябва да провери (без значение дали нередности са докладвани или не) дали при бенефициента е изградена подходяща система, която да осигурява навременно откриване и докладване на нередностите и която да позволява на бенефициента да реагира на тях по подходящ начин.

"Нередност" съгласно определението, дадено в чл. 1, параграф 2 от Регламент на Съвета (ЕО, Евратом) № 2988/95 от 18 декември 1995 г. за закрилата на финансовите интереси на Европейските общности, означава всяко нарушение на разпоредба на правото на Общността в резултат на действие или бездействие от икономически оператор, което е имало или би имало за резултат нарушаването на общия бюджет на Общностите или на бюджетите, управлявани от тях, или посредством намаляването или загубата на приходи, произтичащи от собствени ресурси, които се събират направо от името на Общностите или посредством извършването на неоправдан разход. Специфичните определения за нередност и системна нередност относно програмите по ЕСИФ са посочени в Регламент № 1303/2013.

1. ***Мерки за информация и комуникация***

Одиторът следва да се увери, че са спазени изискванията за информация и публичност, както и, че всички мерки предвидени в проекта са реално осъществени.

Задължителни изисквания за мерките за информация и комуникация на ЕС, начините и методите за тяхното изпълнение на ниво конкретен проект, както и ефективно предоставяне на информация по проектите, съфинансирани от Европейските фондове, са подробно описани в Единен наръчник на бенефициента за прилагане на правилата за информация и комуникация 2014-2020 г. Единните мерки и правила се основават на Регламент (ЕС) № 1303 на Европейския парламент и на Съвета от 17 декември 2013 г. Техническите характеристики в Единния наръчник са в съответствие с Регламент за изпълнение (ЕС) № 821/2014 г. на Комисията от 28 юли 2014 г. за определяне на правилата за прилагане на Регламент (ЕС) № 1303/ 2013 на Европейския парламент и на Съвета.

Изпълнителят е длъжен да посочва финансовия принос на Европейския фонд за регионално развитие, предоставен чрез Оперативна програма „Региони в растеж“ 2014-2020 г. в своите доклади, в каквито и да са документи, свързани с изпълнението на проекта, и при всички контакти с медиите. Той трябва да помества логото на ЕС и логото на Оперативната програма „Региони в растеж“ 2014-2020 г. навсякъде, където е уместно.

Всяка публикация в каквато и да било форма и в каквото и да е средство за масова информация в това число и в интернет, трябва да съдържа следното заявление: Този документ е създаден в рамките на проект BG16RFOP001-1.039-0004-С01 „Обновяване и внедряване на мерки за енергийна ефективност в многофамилни жилищни сгради“, който се осъществява с финансовата подкрепа на Оперативна програма „Региони в растеж” 2014 – 2020 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от Община Панагюрище и при никакви обстоятелства не може да се счита, че той отразява официалното становище на Европейския съюз и Управляващия орган на ОПРР 2014 – 2020 г.”.

Всяка информация, предоставена от Изпълнителя на конференция или семинар, трябва да конкретизира, че проектът е получил финансиране от Европейския фонд за регионално развитие, предоставен чрез Оперативна програма „Региони в растеж“ 2014-2020 г.

1. ***Проверка (за наличието) на приходи от дейността.***

Одиторът следва да провери дали има реализирани приходи от дейността на проекта.

1. **Одиторски доклади/Доклад за извършен ангажимент за договорени процедури.**
2. ***Необходими доклади***

Проверки по ангажименти за договорени процедури се извършва на поне три междинни и окончателно искане за плащане. Във връзка с изпълнение на ангажиментите както за „Междинни проверки по ангажимента за договорени процедури“, така и за „Окончателна проверка по ангажимента за договорени процедури“, одиторът извършва проверка за констатиране на съответствие (законосъобразност и допустимост) по отношение на всеки разход, включен в искането за плащане.

Одитните доклади ще придружават всички необходими документи, които следва да се комплектуват при представяне на искането за окончателно плащане пред Управляващия орган.

За отчитане на извършената работа по одитиране, изпълнителят трябва да представи проект на одитен доклад. Окончателен одитен доклад по проекта следва да се представи след приключване на одита по проекта.

Докладът, изготвен в резултат на „Междинна проверка по ангажимента за договорени процедури“ и „Окончателна проверка по ангажимента за договорени процедури“, съдържа минимум следната информация:

* 1. Обща информация
* Дата на издаване на доклада
* Пореден номер на доклада
* Номер на искане за плащане, за което се отнася доклада (относимо само за междинната проверка)
* Оперативна програма, по която се финансира проекта
* Наименование на проверявания проект
* Източници и размер на финансиране на проекта
* Период, в който е извършена междинната/окончателната проверка
* Одитор/одиторски екип, извършил ангажимента
	1. Кратко изложение. Общо описание на:
* Целите на ангажимента
* Обхват, цели и обекти на проверката
* Таблица с всички констатации и препоръки във връзка с тях, групирани по същественост
* Подробна рекапитулация на отчетените допустими разходи по проекта и исканата от бенефициента сума
	1. Основа за изпълнение на ангажимента
* Сключен договор за услуга №……от….г. след проведена процедура за избор на изпълнител (посочва се вида на процедурата и нейния предмет)
* Правна рамка за изпълнение на ангажимента (приложими закони, регламенти, правилници и пр.)
* Цитиране на стандартите, по които е извършен ангажиментът
	1. Обхват на проверката
* Подробно описание на изпълнените процедури
* Списък с основните прегледани документи
* Таблично приложение с проверяваните разходи, съдържащо най-малко описание на разхода, сума, допустимост на разхода
* Потвърждение от одитора, че с извършените от него процедури е покрил зададения обхват на одитната проверка
	1. Установени пропуски, изводи и препоръки (дава се описание на установения пропуск, същественост, описание на риска, ако пропускът не бъде коригиран и препоръка за неговото отстраняване)
* Описание на установените пропуски и направените препоръки за тях, както и направения коментар от страна на ръководството на проекта/бенефициента и предприетите действия за тяхната реализация (посочват се изпратените вътрешни писма, ако има такива, до ръководството на проекта/бенефициента с направени констатации за слабости, пропуски и грешки и респективно препоръки за отстраняване и подобрение)
* Описание на слабости с финансово влияние, установени от одитора при предходни проверки по ангажимента за договорени процедури по проекта, които не са били отстранени
	1. Друга релевантна информация

При изпълнение на задълженията си по Договора ИЗПЪЛНИТЕЛЯТ се задължава:

* Да поддържа точно и систематизирано деловодство, архив, счетоводство и отчетност, и друга документация във връзка с извършваните услуги по договора, в съответствие с изискванията на европейското и национално законодателство, и които да подлежат на точно идентифициране и проверка.
* Да поддържа пълни, точни и систематични записи по отношение на извършваните дейности, които да са достатъчни, за да се установи точно, че действителните разходи, посочени във фактурите на ИЗПЪЛНИТЕЛЯ, са надлежно възникнали при изпълнението на услугите по договора.
1. ***Форма на докладите***

Докладите трябва да бъдат изготвени в съответствие с Приложение № 1 (*Доклад за фактически констатации*) към настоящата Техническа спецификация.

Всички доклади се представят на български език на хартиен носител.

Докладът следва да съдържа описателна част за извършените дейности, констатации и препоръки.

Докладите за извършения ангажимент следва да бъдат подписвани от регистрирания одитор, отговорен за извършване на конкретния одит.

Одитният доклад следва да бъде независим и разработен, съгласно изискванията на Закона за счетоводството, както и всички действащи нормативни документи на Република България, имащи отношение към финансово-счетоводното отчитане на проекти, финансирани от ЕС, както и съответните нормативи и указания на Европейската комисия.

1. ***Предаване на докладите***

Предаването на доклад за фактически констатации се извършва чрез подписването на приемо предавателен протокол (ППП) между изпълнителя и упълномощено от възложителя лице.

Изпълнителят предава Доклад за фактически констатации, предмет на договора съгласно изискванията на Възложителя с ППП. Към писмотоизпълнителят прилага писмения материал на български език в 2 екземпляра на хартиен носител и в електронен формат.

Екипът по проекта има право в срок до 10 (десет) работни дни от датата на предаване на съответния доклад да го прегледа и да даде своите забележки и/или възражения наИзпълнителя в писмен вид.

В случай, че екипът на Възложителяприеме без възражения изработения документ, страните подписват протокол за предаване-приемане в срок до 2 (два) работни дни от изтичане на горе-цитирания срок.

Изпълнението на обществената поръчка се приема с приемо-предавателен протокол, подписан от член на екипа по проекта**.**

1. **Нормативна рамка**
* Закон за независимия финансов одит
* Закона за счетоводството
* Международни одиторски стандарти
* Приложимите счетоводни стандарти
* Закон за обществените поръчки
* Правилника за прилагане на Закона за обществените поръчки
* Постановление № 189 от 28 юли 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмния период 2014-2020 г.
* Документи и ръководства (указания, наръчници, насоки, ръководства, вътрешни правила и др.) по Оперативна програма „Региони в растеж“ 2014-2020.